Συντεταγμένες: 42°55′N 20°51′E﻿ / ﻿42.917°N 20.850°E﻿ / 42.917; 20.850

Η **Βόρεια Μίτροβιτσα** (σερβικά: *Северна Митровица*· πλήρες όνομα: *Северна Косовска Митровица*) είναι πόλη και δήμος που βρίσκεται στο Διαμέρισμα της Μιτροβίτσας της Αυτόνομης Επαρχίας του Κοσσυφοπεδίου και Μετοχίων. Από το 2015, έχει πληθυσμό 29.460 κατοίκους και καλύπτει έκταση 11 τετραγωνικών χιλιομέτρων.

Η Βόρεια Μίτροβιτσα αποτελεί μέρος του Βόρειου Κοσσυφοπεδίου, μια περιοχή με Σερβική εθνοτική πλειοψηφία που λειτουργεί σε μεγάλο βαθμό αυτόνομα από το υπόλοιπο που έχει κατά κύριο λόγο Αλβανική εθνοτική πλειοψηφία στο Κοσσυφοπέδιο. Ο δήμος ιδρύθηκε το 2013 μετά την κρίση στο Βόρειο Κοσσυφοπέδιο, προηγουμένως ήταν ο οικισμός της πόλης Μιτροβίτσα, που διαιρέθηκε από τον ποταμό Ιμπάρ.

Ο δήμος αποτελεί το διοικητικό κέντρο της Κοινότητας των Σερβικών Δήμων.

Όνομα
-----

Το βόρειο τμήμα της Μίτροβιτσα (listen (βοήθεια·πολυμέσα), πρώην "Κόσοβσκα Μίτροβιτσα") ήταν συχνά γνωστή ως "Βόρεια Κόσοβσκα Μίτροβιτσα" (σερβικά: Северна Косовска Митровица‎/*Severna Kosovska Mitrovica*), ωστόσο τελευταία αποκαλείται απλά Βόρεια Μίτροβιτσα (αλβανικά: Mitrovica e veriut‎; σερβικά: Северна Митровица‎/*Severna Mitrovica*).

Ιστορία
-------

Η πόλη ήταν τμήμα της Μίτροβιτσας μέχρι τον επίσημο διαχωρισμό της το 2013. Ήταν αποτέλεσμα της κρίσης στο βόρειο Κοσσυφοπέδιο, μετά την ανακήρυξη ανεξαρτησίας του Κοσσυφοπεδίου από τη Σερβία τον Φεβρουάριο του 2008. Ο δήμος αναγνωρίστηκε από την κυβέρνηση του Κοσσυφοπεδίου πριν τις αυτοδιοικητικές εκλογές στο Κοσσυφοπέδιο το 2013. 

Μνημείο για τους Σέρβους που σκοτώθηκαν στον πόλεμο του Κοσσυφοπεδίου.
Η πόλη ήταν ντε φάκτο πρωτεύουσα της περιοχής του Βορείου Κοσσυφοπεδίου που αρνούνταν να συνεργαστεί με τους θεσμούς του Κοσσυφοπεδίου. Έτσι οι ντόπιοι Σέρβοι ίδρυσαν τη Συνέλευση της Κοινότητας των Δήμων με σερβική υποστήριξη.

Με την υπογραφή της συμφωνίας των Βρυξελλών μετά την κρίση του Βόρειου Κοσσυφοπεδίου η Σερβία έπαυσε να υποστηρίζει τη συνέλευση, συμφωνώντας στην ίδρυση της Κοινότητας των Σερβικών Δήμων, μια ένωση δήμων με σερβική πλειοψηφία στο Κοσσυφοπέδιο.

Η συνέλευση του δεν θα έχει νομοθετική αρχή και οι δικαστικές αρχές θα ενσωματωθούν και θα λειτουργούν εντός του νομοθετικού πλαισίου του Κοσσυφοπεδίου.

Διοίκηση
--------

Η δημοτική συνέλευση της Βόρειας Μίτροβιτσα έχει 19 αντιπροσώπους, ένας εκ των οποίων είναι πρόεδρος. Υπάρχουν δεκαεφτά ενεργοί δημοτικοί σύμβουλοι στην πόλη.

| Κόμμα | Αριθμός εδρών | Μέλος της κυβέρνησης; |
| --- | --- | --- |
| Σερβική Λίστα | 14 | Ναι |
| Δημοκρατικό Κόμμα του Κοσσυφοπεδίου | 2 | Όχι |
| ΓΚΙ ΣΔΠ | 1 | Όχι |

Δημογραφία
----------

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 2008 | 22.000 | —     |
| 2015 | 29.460 | +33.9% |

Σύμφωνα με εκτίμηση της κυβέρνησης του Κοσσυφοπεδίου για το 2011, η Βόρεια Μιτρόβιτσα έχει 3.393 νοικοκυριά και 12.326 κατοίκους.

Το 2015, σύμφωνα με αναφορά του ΟΑΣΕ, ο πληθυσμός του δήμου της Βόρειας Μιτρόβιτσας είναι 29.460 άτομα.

### Εθνότητες

Η πλειοψηφία των κατοίκων του δήμου της Βόρειας Μιτρόβιτσας είναι Σέρβοι Κοσοβάροι, που αριθμούν 22.530 άτομα συνολικά (76.4%). Επίσης 4.900 Κοσοβάροι Αλβανοί (16.6%) και 2.000 άτομα άλλων εθνοτήτων ζουν στο δήμο.

Παρακάτω εμφανίζεται η εθνοτική σύνθεση του δήμου, ενώ στα νούμερα συμπεριλαμβάνονται και οι εσωτερικά εκτοπισθέντες:

| Εθνοτική ομάδα | Εκτίμηση του 2015 |
| --- | --- |
| Σέρβοι | 22.530 |
| Αλβανοί | 4.900 |
| Βόσνιοι | 1.000 |
| Γκόρανι | 580 |
| Τούρκοι | 210 |
| Ρομά | 200 |
| Ασκάλι | 40 |
| Άλλοι | - |
| **Σύνολο** | 29.460 |

Πολιτισμός και εκπαίδευση
-------------------------

Η Βόρεια Μιτρόβιτσα είναι το σημαντικότερο πολιτικό, πολιτιστικό, εκπαιδευτικό και υγειονομικό κέντρο για τους Σέρβους του Κοσσυφοπεδίου. Είναι η μεγαλύτερη αστική περιοχή στο Κοσσυφοπέδιο όπου οι Σέρβοι αποτελούν την πλειοψηφία του πληθυσμού. Το πανεπιστήμιο της Πρίστινας εδρεύει στην πόλη, έχοντας μεταφέρει την έδρα του από την Πρίστινα στη Μιτρόβιτσα κατά τη διάρκεια του πολέμου του Κοσσυφοπεδίου. Το 2013, μετά τις εκλογές του Νοεμβρίου στο Κοσσυφοπέδιο, η Βόρεια Μιτρόβιτσα έγινε και επίσημα ξεχωριστός δήμος.

Αθλητισμός
----------

Η ΦΚ Τρέπτσα Σέβερ και η Ρούνταρ Κοσόβσκα Μιτρόβιτσα είναι οι ποδοσφαιρικοί σύλλογοι που εδρεύουν σε αυτό το μέρος της πόλης. Προς το παρόν η ΦΚ Τρέπτσα αγωνίζεται στο Πρωτάθλημα της Ζώνης του Μοράβα, την τέταρτη σερβική κατηγορία, ενώ η ΦΚ Ρούνταρ Κοσόβσκα Μιτρόβιτσα αγωνίζεται στο Πρωτάθλημα Ποδοσφαίρου του Βόρειου Κοσσυφοπεδίου, που ανήκει στην πέμπτη κατηγορία της Σερβίας.

Αδελφοποιήσεις
--------------

* Μπάνια Λούκα, Βοσνία και Ερζεγοβίνη

* Κράλιεβο, Σερβία

Συλλογή
-------

* Εκκλησία στη Βόρεια ΜιτρόβιτσαΕκκλησία στη Βόρεια Μιτρόβιτσα
* Πολυκατοικία στη Βόρεια ΜιτρόβιτσαΠολυκατοικία στη Βόρεια Μιτρόβιτσα
* Μνημείο στην Κοσόβσκα ΜιτρόβιτσαΜνημείο στην Κοσόβσκα Μιτρόβιτσα
* Γέφυρα που χωρίζει τη Βόρεια από τη Νότια ΜιτρόβιτσαΓέφυρα που χωρίζει τη Βόρεια από τη Νότια Μιτρόβιτσα
* Το εργοστάσιο των ορυχείων ΤρέπτσαΤο εργοστάσιο των ορυχείων Τρέπτσα

Δείτε επίσης
------------

* Νέα Γέφυρα (Μιτρόβιτσα)

Παραπομπές
----------

1. ↑  «North Mitrovica». *osce.org*. OSCE. Ανακτήθηκε στις 19 Αυγούστου 2017.
2. ↑  «2013 Elections in Kosovo: North Mitrovica, a separate municipality». KQZ-Ks. Αρχειοθετήθηκε από το πρωτότυπο στις 8 Ιανουαρίου 2015. Ανακτήθηκε στις 8 Ιανουαρίου 2015.
3. ↑  «2013 Kosovo Elections (Page 38): North Mitrovica» (PDF). Αρχειοθετήθηκε από το πρωτότυπο (PDF) στις 9 Ιανουαρίου 2015. Ανακτήθηκε στις 8 Ιανουαρίου 2015.
4. ↑  «Community of Serb Municipalities in Kosovo to be formed». InSerbia News. Νοεμβρίου 2013. Αρχειοθετήθηκε από το πρωτότυπο στις 10 Αυγούστου 2016. Ανακτήθηκε στις 28 Απριλίου 2021.
5. ↑  «Brussels Agreement 2013» (PDF). Key number 10: 'The judicial authorities will be integrated and operate within the Kosovo legal framework ...
6. ↑  «Odbornici». *Zubin Potok*. Αρχειοθετήθηκε από το πρωτότυπο στις 6 Αυγούστου 2020. Ανακτήθηκε στις 10 Σεπτεμβρίου 2020.
7. ↑  «ESTIMATION of Kosovo population 2011» (PDF). *ask.rks-gov.net*. Government of Kosovo. Αρχειοθετήθηκε από το πρωτότυπο (PDF) στις 16 Μαΐου 2017. Ανακτήθηκε στις 19 Αυγούστου 2017.
8. 1 2 3  «North Mitrovica». *osce.org*. OSCE. Ανακτήθηκε στις 19 Αυγούστου 2017.
9. ↑  *osce.org*. Organization for Security and Co-operation in Europe. Αρχειοθετήθηκε από το πρωτότυπο στις 6 Ιουνίου 2011. Ανακτήθηκε στις 19 Αυγούστου 2017.  Missing or empty `|title=` (βοήθεια)
10. ↑  «Official website». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Ιουλίου 2018.
11. ↑  «Међународна сарадња». *Град Бања Лука* (στα Σερβικά). Ανακτήθηκε στις 24 Μαΐου 2021.
12. ↑  asst. «Братски и партнерски градови и општине». *Краљево* (στα Σερβικά). Ανακτήθηκε στις 5 Ιουλίου 2021.